CELEX: 32020R1213
Language: bg
Date: 2020-08-21 00:00:00
Title: Регламент за изпълнение (ЕС) 2020/1213 на Комисията от 21 август 2020 година относно фитосанитарните мерки за въвеждането в Съюза на определени растения, растителни продукти и други обекти, които са заличени от приложението към Регламент за изпълнение (ЕС) 2018/2019

24.8.2020   
               
               
                  BG
               
               
                  Официален вестник на Европейския съюз
               
               
                  L 275/5
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1213 НА КОМИСИЯТА
         от 21 август 2020 година
         относно фитосанитарните мерки за въвеждането в Съюза на определени растения, растителни продукти и други обекти, които са заличени от приложението към Регламент за изпълнение (ЕС) 2018/2019
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (ЕС) № 228/2013, (ЕС) № 652/2014 и (ЕС) № 1143/2014 на Европейския парламент и на Съвета и за отмяна на директиви 69/464/ЕИО, 74/647/ЕИО, 93/85/ЕИО, 98/57/ЕО, 2000/29/ЕО, 2006/91/ЕО и 2007/33/ЕО на Съвета (1), и по-специално член 42, параграф 4, трета алинея,
         като има предвид, че:
         
                     (1)
                  
                  
                     Въз основа на предварителна оценка на риска, с Регламент за изпълнение (ЕС) 2018/2019 на Комисията (2) е изготвен списък на високорисковите растения, растителни продукти и други обекти.
                  
               
                     (2)
                  
                  
                     Съгласно Регламент (ЕС) 2016/2031, ако въз основа на оценка на риска се стигне до заключението, че растение, растителен продукт или друг обект с произход от дадена трета държава, група от трети държави или конкретна област в третата държава поражда неприемлив риск и този риск не може да бъде сведен до приемливо ниво чрез прилагане на определени мерки, Комисията заличава това растение, растителен продукт или друг обект от списъка в Регламент (ЕС) 2018/2019 и го добавя в списъка, посочен в член 41, параграф 2 от Регламент (ЕС) 2016/2031.
                  
               
                     (3)
                  
                  
                     Родовете Albizia Durazz. и Robinia L. са включени в приложението към Регламент за изпълнение (ЕС) 2018/2019 като високорискови растения.
                  
               
                     (4)
                  
                  
                     На 24 януари 2019 г. Израел подаде до Комисията искане за износ за Съюза на невкоренени присадени растения за засаждане във вегетативен покой, с максимален диаметър 2,5 cm, принадлежащи към вида Albizia julibrissin Durazzini, и невкоренени присадени растения за засаждане във вегетативен покой, с максимален диаметър 2,5 cm, принадлежащи към вида Robinia pseudoacacia L. Искането беше подкрепено със съответните технически досиета.
                  
               
                     (5)
                  
                  
                     На 13 януари 2020 г. Европейският орган за безопасност на храните („Органът“) публикува научно становище относно оценката на риска от стоката за растенията от вида Albizia julibrissin с произход от Израел (3). Органът посочи Aonidiella orientalis (комплекс от видове, обхващащ Euwallacea fornicatus sensu stricto, Euwallacea fornicatior, Euwallacea whitforiodendrus и Euwallacea kuroshio („Euwallacea fornicatus
                        sensu lato“) и Fusarium euwallaceae („посочените вредители“) като вредители от значение за тези растения, направи оценка на мерките за намаляване на риска, описани в досието за тези вредители и, за всеки един от свързаните със стоката вредители, оцени вероятността тя да е свободна от него.
                  
               
                     (6)
                  
                  
                     На 2 март 2020 г. Органът публикува научно становище относно оценката на риска от стоката за растенията от вида Robinia pseudoacacia от Израел (4). Той посочи Euwallacea fornicatus
                        sensu lato и Fusarium euwallaceae като вредители от значение за тези растения, направи оценка на мерките за намаляване на риска, описани в досието за посочените вредители и, за всеки един от свързаните със стоката вредители, оцени вероятността тя да е свободна от него.
                  
               
                     (7)
                  
                  
                     Вследствие от тези становища, с Регламент за изпълнение (ЕС) 2020/1214 на Комисията (5) посочените растения бяха заличени от списъка на високорисковите растения в Регламент за изпълнение (ЕС) 2018/2019.
                  
               
                     (8)
                  
                  
                     Освен това, въз основа на тези становища се счита, че прилагането на съответни мерки за намаляване на риска от посочените вредители свежда до минимум фитосанитарния риск от въвеждането в Съюза на посочените растения. Поради това следва да бъдат приети такива мерки с цел да се гарантира фитосанитарната защита на територията на Съюза от въвеждането на посочените растения в Съюза.
                  
               
                     (9)
                  
                  
                     
                        Euwallacea fornicatus принадлежи към семейство Scolytidae (неевропейски), което е включено в приложение II към Регламент за изпълнение (ЕС) 2019/2072 на Комисията (6) като група карантинни вредители от значение за Съюза. За Euwallacea fornicatus sensu lato Испания направи оценка на риска от вредителя (7), а Европейската и средиземноморска организация за растителна защита (ЕОРЗ) публикува доклад (8). И в двата документа се препоръчват мерки за намаляване на риска. Мерките, описани от Израел в досието, следва да бъдат допълнени от мерките, препоръчани в посочената оценка на риска от вредителя и в съответния доклад Приетите мерки подлежат на преразглеждане в светлината на допълнителна научна и техническа информация.
                  
               
                     (10)
                  
                  
                     
                        Aonidiella orientalis и Fusarium euwallaceae все още не са включени в списъка на карантинните вредители от значение за Съюза към Регламент за изпълнение (ЕС) 2019/2072 на Комисията, но може да изпълнят условията за включване след допълнителна цялостна оценка на риска. Поради това мерките за тези два вредителя се основават на описаните от Израел в досието. В случай че бъде установено, че въпросните вредители изпълняват условията, те ще бъдат включени в списъка в приложение II към Регламент за изпълнение (ЕС) 2019/2072, а съответните растения — в приложение VII към същия регламент, заедно със съответните мерки, след изготвянето на цялостна оценка на риска за тези вредители, която обосновава включването. Тогава посоченият регламент следва да бъде съответно преразгледан.
                  
               
                     (11)
                  
                  
                     С цел да бъдат спазени задълженията на Съюза, произтичащи от Споразумението на Световната търговска организация за прилагането на санитарни и фитосанитарни мерки, вносът на тези стоки следва да бъде възобновен във възможно най-кратък срок. Поради това настоящият регламент следва да влезе в сила на третия ден след деня на неговото публикуване,
                  
               
                     (12)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Предмет
            Настоящият регламент установява фитосанитарни мерки за въвеждането от трети държави в Съюза на растения, растителни продукти и други обекти, които са заличени от приложението към Регламент за изпълнение (ЕС) 2018/2019.
         
         
            Член 2
            Мерки за въвеждането в Съюза на определени растения, растителни продукти и други обекти с произход от трети държави
            Растенията, растителните продукти и други обекти с произход от трети държави, изброени в приложението, могат да бъдат въвеждани на територията на Съюза само при спазване на съответните мерки, определени в същото приложение.
         
         
            Член 3
            Влизане в сила
            Настоящият регламент влиза в сила на третия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 21 август 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 317, 23.11.2016 г., стр. 4.
         
            (2)  Регламент за изпълнение (ЕС) 2018/2019 на Комисията от 18 декември 2018 г. за изготвяне на временен списък на високорискови растения, растителни продукти или други обекти по смисъла на член 42 от Регламент (ЕС) 2016/2031, както и списък на растения, за чието въвеждане в Съюза не се изискват фитосанитарни сертификати по смисъла на член 73 от посочения регламент (ОВ L 323, 19.12.2018 г., стр. 10).
         
            (3)  Група на ЕОБХ по растително здраве, 2020 г. Научно становище относно оценката на риска от стоката за растенията от вида Albizia julibrissin от Израел. EFSA Journal (Бюлетин на ЕОБХ) 2020;18(1):5941. https://doi.org/10.2903/j.efsa.2020.5941
         
            (4)  Група на ЕОБХ по растително здраве, 2020 г. Научно становище относно оценката на риска от продукта за растенията от вида Robinia pseudoacacia от Израел. EFSA Journal (Бюлетин на ЕОБХ) 2020;18(3):6039. https://doi.org/10.2903/j.efsa.2020.6039
         
            (5)  Регламент за изпълнение (ЕС) 2020/1214 на Комисията от 21 август 2020 г. за изменение на Регламент за изпълнение (ЕС) 2018/2019 по отношение на дървесина от Ulmus L. и определени растения за засаждане от видовете Albizia julibrissin Durazzini и Robinia pseudoacacia L. с произход от Израел (вж. страница 12 от настоящия брой на Официален мвестник).
         
            (6)  Регламент за изпълнение (ЕС) 2019/2072 на Комисията от 28 ноември 2019 г. за установяване на еднакви условия за изпълнението на Регламент (ЕС) 2016/2031 на Европейския парламент и на Съвета за защитните мерки срещу вредителите по растенията, за отмяна на Регламент (ЕО) № 690/2008 на Комисията и за изменение на Регламент за изпълнение (ЕС) 2018/2019 на Комисията (ОВ L 319, 10.12.2019 г., стр. 1).
         
            (7)  Анализ на риска от вредителя Ambrosia Beetle Euwallacea sp. и всички видове от рода Euwallacea, които са морфологично сходни с E. fornicatus. Ministerio de Agricultura Alimentacion y Medio Ambiente. Испания, ноември 2015 г. https://pra.eppo.int/getfile/1517056f-e553-4617-aaee-13d180cb5bc3
         
            (8)  Доклад от анализ на риска от вредителите Euwallacea fornicatus sensu lato и Fusarium euwallaceae (ЕОРЗ, 2017). https://pra.eppo.int/getfile/ef7ea29b-e0ea-456f-a4a5-04c2a119a807
      
      
         
            ПРИЛОЖЕНИЕ
            Списък на растения, растителни продукти и други обекти с произход от трети държави и съответните мерки за тяхното въвеждане на територията на Съюза съгласно член 2
            
                        Растения, растителни продукти или други обекти
                     
                     
                        Код по КН
                     
                     
                        Трети държави на произход
                     
                     
                        Мерки
                     
                  
                        
                                    1.
                                 
                                 
                                    Невкоренени присадени растения за засаждане във вегетативен покой, с максимален диаметър 2,5 cm, от вида Albizia julibrissin Durazzini;
                                 
                              
                     
                        ex 0602 90 41 
                        ex 0602 90 45 
                        ex 0602 90 46 
                        ex 0602 90 48 
                     
                     
                        Израел
                     
                     
                        
                                    а)
                                 
                                 
                                    Официално удостоверение, че:
                                    
                                                i)
                                             
                                             
                                                Растенията са свободни от Euwallacea fornicatus sensu lato и Fusarium euwallaceae.
                                                
                                             
                                          
                                                ii)
                                             
                                             
                                                През целия си жизнен цикъл растенията са отглеждани на място на производство, регистрирано и под надзора на националната организация за растителна защита в държавата на произход. При регистрацията са посочени съответните производствени обекти на мястото на производство.
                                             
                                          
                                                iii)
                                             
                                             
                                                Растенията изпълняват едно от следните изисквания:
                                                
                                                            1.
                                                         
                                                         
                                                            растенията са с диаметър по-малко от 2 cm при основата на стъблото,
                                                            или
                                                         
                                                      
                                                            2.
                                                         
                                                         
                                                            растенията са отглеждани в обект с пълна физическа защита срещу въвеждането на Euwallacea fornicatus
                                                               sensu lato в продължение на поне шест месеца преди износа, като по отношение на обекта се извършват официални проверки в подходящо време и за него е установено, че е свободен от вредителя, като това е потвърдено най-малкото чрез залагане на капани, които се проверяват най-малко на всеки четири седмици, включително непосредствено преди движение,
                                                            или
                                                         
                                                      
                                                            3.
                                                         
                                                         
                                                            растенията са отглеждани в производствен обект, за който е установено, че е свободен от Euwallacea fornicatus sensu lato и Fusarium euwallaceae от началото на последния пълен вегетационен цикъл, като за Euwallacea fornicatus sensu lato това е потвърдено най-малкото чрез залагане на капани, по време на официални проверки, провеждани най-малко на всеки четири седмици; при съмнение за наличието на един от двата вредителя на производствения обект е извършено подходящо третиране, за да се гарантира отсъствието на вредителите; установена е околна зона с радиус 1 km, която подлежи на наблюдение в подходящо време за наличието на Euwallacea fornicatus sensu lato и Fusarium euwallaceae, и когато върху растения гостоприемници бъде открит някой от двата вредителя, тези растения следва незабавно да бъдат изкоренени и унищожени.
                                                         
                                                      
                                          
                                                iv)
                                             
                                             
                                                Непосредствено преди износа пратките с растения с диаметър при основата на стъблото 2 cm или повече са преминали официална проверка за наличие на вредителя, по-специално по стъблата и клоните на растенията, включително чрез вземане на проби по деструктивен метод. Размерът на пробата за проверка е такъв, че да позволява откриването на най-малко 1 % степен на нападение при ниво на сигурност 99 %.
                                             
                                          
                              
                                    б)
                                 
                                 
                                    В раздел „Допълнителна декларация“ фитосанитарните сертификати за посочените растения съдържат:
                                    
                                                i)
                                             
                                             
                                                Следното удостоверение: „Пратката съответства на разпоредбите на Регламент за изпълнение (ЕС) 2020/1213 на Комисията“.
                                             
                                          
                                                ii)
                                             
                                             
                                                Уточнение:
                                                
                                                            —
                                                         
                                                         
                                                            кое изискване от буква а), подточка iii) по-горе в настоящото вписване е изпълнено, както и
                                                         
                                                      
                                                            —
                                                         
                                                         
                                                            регистрирания(ите) производствен(и) обект(и).
                                                         
                                                      
                                          
                              
                  
                        
                                    2.
                                 
                                 
                                    Невкоренени присадени растения за засаждане във вегетативен покой, с максимален диаметър 2,5 cm, от вида Albizia julibrissin Durazzini;
                                 
                              
                     
                        ex 0602 90 41 
                        ex 0602 90 45 
                        ex 0602 90 46 
                        ex 0602 90 48 
                     
                     
                        Израел
                     
                     
                        
                                    а)
                                 
                                 
                                    Официално удостоверение, че:
                                    
                                                i)
                                             
                                             
                                                Растенията са свободни от Aonidiella orientalis.
                                             
                                          
                                                ii)
                                             
                                             
                                                През целия си жизнен цикъл растенията са отглеждани на място на производство, регистрирано и под надзора на националната организация за растителна защита в държавата на произход. При регистрацията са посочени съответните производствени обекти на мястото на производство. Това място на производство е изпълнявало и едно от следните условия:
                                                
                                                            1.
                                                         
                                                         
                                                            растенията са отглеждани в обект с пълна физическа защита срещу въвеждането на Aonidiella orientalis в продължение на поне шест месеца преди износа, като по отношение на обекта се извършват официални проверки на всеки три седмици и за него е установено, че е свободен от вредителя, включително непосредствено преди движение,
                                                            или
                                                         
                                                      
                                                            2.
                                                         
                                                         
                                                            по време на официални проверки, провеждани на всеки три седмици, е установено, че производственият обект е свободен от Aonidiella orientalis от началото на последния пълен вегетационен цикъл; при съмнение за наличието на един от двата вредителя на производствения обект е извършено подходящо третиране срещу вредителя, за да се гарантира отсъствието на вредителите; установена е околна зона с радиус от 100 m, която подлежи на наблюдение в подходящо време за наличието на Aonidiella orientalis, и когато вредителят бъде открит върху растения, те следва незабавно да бъдат изкоренени и унищожени.
                                                         
                                                      
                                          
                                                iii)
                                             
                                             
                                                Непосредствено преди износа пратките с растенията са преминали официална проверка за наличие на Aonidiella orientalis, и по-специално по стъблата и клоните на растенията. Размерът на пробата за проверка е такъв, че да позволява откриването на най-малко 1 % степен на нападение при ниво на сигурност 99 %.
                                             
                                          
                              
                                    б)
                                 
                                 
                                    В раздел „Допълнителна декларация“ фитосанитарните сертификати за посочените растения съдържат:
                                    
                                                i)
                                             
                                             
                                                Следното удостоверение: „Пратката съответства на разпоредбите на Регламент за изпълнение (ЕС) 2020/1213 на Комисията“.
                                             
                                          
                                                ii)
                                             
                                             
                                                Уточнение:
                                                
                                                            —
                                                         
                                                         
                                                            кое изискване от буква а), подточка ii) по-горе в настоящото вписване е изпълнено, както и
                                                         
                                                      
                                                            —
                                                         
                                                         
                                                            регистрирания(ите) производствен(и) обект(и).
                                                         
                                                      
                                          
                              
                  
                        
                                    3.
                                 
                                 
                                    Невкоренени присадени растения за засаждане във вегетативен покой, с максимален диаметър 2,5 cm, от вида Robinia pseudoacacia L.;
                                 
                              
                     
                        ex 0602 90 41 
                        ex 0602 90 45 
                        ex 0602 90 46 
                        ex 0602 90 48 
                     
                     
                        Израел
                     
                     
                        
                                    а)
                                 
                                 
                                    Официално удостоверение, че:
                                    
                                                i)
                                             
                                             
                                                Растенията са свободни от Euwallacea fornicatus sensu lato и Fusarium euwallaceae.
                                                
                                             
                                          
                                                ii)
                                             
                                             
                                                През целия си жизнен цикъл растенията са отглеждани на място на производство, регистрирано и под надзора на националната организация за растителна защита в държавата на произход. При регистрацията са посочени съответните производствени обекти на мястото на производство.
                                             
                                          
                                                iii)
                                             
                                             
                                                Растенията изпълняват едно от следните изисквания:
                                                
                                                            1.
                                                         
                                                         
                                                            растенията са с диаметър по-малко от 2 cm при основата на стъблото,
                                                            или
                                                         
                                                      
                                                            2.
                                                         
                                                         
                                                            растенията са отглеждани в обект с пълна физическа защита срещу въвеждането на Euwallacea fornicatus
                                                               sensu lato в продължение на поне шест месеца преди износа, като по отношение на обекта се извършват официални проверки в подходящо време и за него е установено, че е свободен от вредителя, като това е потвърдено най-малкото чрез залагане на капани, които се проверяват най-малко на всеки четири седмици, включително непосредствено преди движение,
                                                            или
                                                         
                                                      
                                                            3.
                                                         
                                                         
                                                            растенията са отглеждани в производствен обект, за който е установено че е свободен от Euwallacea fornicatus sensu lato и Fusarium euwallaceae от началото на последния пълен вегетационен цикъл, като за Euwallacea fornicatus sensu lato това е потвърдено най-малкото чрез залагане на капани, по време на официални проверки, провеждани най-малко на всеки четири седмици; при съмнение за наличието на един от двата вредителя на производствения обект е извършено подходящо третиране, за да се гарантира отсъствието на вредителите; установена е околна зона с радиус 1 km, която подлежи на наблюдение в подходящо време за наличието на Euwallacea fornicatus sensu lato и Fusarium euwallaceae, и когато върху растения гостоприемници бъде открит някой от двата вредителя, тези растения следва незабавно да бъдат изкоренени и унищожени.
                                                         
                                                      
                                          
                                                iv)
                                             
                                             
                                                Непосредствено преди износа пратките с растения с диаметър при основата на стъблото 2 cm или повече са преминали официална проверка за наличие на вредителя, по-специално по стъблата и клоните на растенията, включително чрез вземане на проби по деструктивен метод. Размерът на пробата за проверка е такъв, че да позволява откриването на най-малко 1 % степен на нападение при ниво на сигурност 99 %.
                                             
                                          
                              
                                    б)
                                 
                                 
                                    В раздел „Допълнителна декларация“ фитосанитарните сертификати за посочените растения съдържат:
                                    
                                                i)
                                             
                                             
                                                Следното удостоверение: „Пратката съответства на разпоредбите на Регламент за изпълнение (ЕС) 2020/1213 на Комисията“.
                                             
                                          
                                                ii)
                                             
                                             
                                                Уточнение:
                                                
                                                            —
                                                         
                                                         
                                                            кое изискване от буква а), подточка iii) по-горе в настоящото вписване е изпълнено, както и
                                                         
                                                      
                                                            —
                                                         
                                                         
                                                            регистрирания(ите) производствен(и) обект(и).